মৃদুভাষণ ডেস্ক : অভিনেত্রী শবনম ইয়াসমিন বুবলীর বহিষ্কার চাইলেন দুই চিত্রনায়িকা। গত শনিবার সন্ধ্যায় বুবলী নিজের ফেসবুক টাইমলাইনে একটি পোস্ট দেন। কাকে উদ্দেশ্য করে লেখা সেই পোস্ট তা উল্লেখ ছিল না।
তবে অপু বিশ্বাসকে উদ্দেশ্য করে যে লেখা সেটা অনেকেই অনুমান করছেন। অভিনেত্রী রোমানা নীড় ও বিপাশা কবির বুবলীর পোস্টের প্রেক্ষিতে শিল্পী সমিতির ভূমিকা নিয়ে প্রশ্ন তুলেছেন। বুবলীর স্ট্যাটাসের স্ক্রিনশট শেয়ার করে রোমানা নীড় ব্যাঙ্গ করে লিখেছেন, 'ওরে আমার শিক্ষিত আফা রে। চোরের মায়ের আবার বড় গলা। আফা আপনার ব্যবহার দেখে বুঝতে পারছি আপনি কোন ফ্যামিলির মেয়ে। '
এর নিচেই অভিনেত্রী বিপাশা কবির লিখেছেন, আপা একাই শিক্ষিত আমরা কিছু না। এই আপার মতো শিক্ষিত হওয়ার শখ নাই। এতো বড় আর্টিস্টকে তুই বলতে পারে যে সে আবার কেমন শিক্ষিত। উনি হলো বড় মুর্খ। '
তিনি শিল্পী সমিতির ভূমিকা নিয়ে প্রশ্ন তুলে লেখেন, 'এইবার শিল্পী সমিতি কোথায় এতোবড় একজন আর্টিস্টকে অপমান করে কথা বলে, তাঁরা কোনো পদক্ষেপ নেবে না? বহিষ্কার হবে না আমাদের শিক্ষিত আপা?'
উল্লেখ্য, বুবলী শনিবার নিজের ফেসবুকে লিখেছেন, আমাকে নিয়ে আর কত ষড়যন্ত্র করবি? আর কত ক্ষতি করার চেষ্টা করবি? কিছু মানুষকে দিয়ে আমার বিরুদ্ধে আর কত ছোটলোকি করাবি? আর কত ধোঁকা দিবি মানুষকে? তোর মুখের ভাষা, কথাবার্তা, আচার-আচরণ, হাসি দেখলেই মানুষ বোঝে তুই কোন ক্যাটাগরির। তোর ব্যাকগ্রাউন্ড নিয়ে কথা বলার রুচিও নেই, তোর ব্যাকগ্রাউন্ড নিয়ে কথা বললে তো ছেড়ে দে মা কেঁদে বাঁচি অবস্থা হবে তোর।
স্ট্যাটাসে বুবলি লিখেছেন, আমার মনে হয় কিছু মানুষ জানে তোর ব্যাপারে যে, তুই আসলে কী? কোন যোগ্যতায় তুই আমাকে নিয়ে কথা বলিস? আমাকে নিয়ে সারাক্ষণ পড়ে থাকিস? নিজেকে আলোচনায় রাখতে? স্ট্যাটাসের শেষে তিনি লিখেছেন, ছোটলোক কোথাকার; তোর নাম উচচারণ করারও রুচি নেই।
২০০৯ সালে বিপাশা কবির মিডিয়ায় আসেন লাক্স চ্যানেল আই সুপারস্টার প্রতিযোগিতায় সেরাদের তালিকায় নাম লিখিয়ে। তবে চলচ্চিত্রে তিনি প্রবেশ এবং পরিচিত হয়ে উঠেন আইটেম গানে অভিনয়ের মাধ্যমে। চলচ্চিত্র ছাড়াও টিভি নাটকে অভিনয় এবং বিজ্ঞাপনে মডেলিং করেছেন বিপাশা। স্পম্প্রতি তার খাস জমিন ছবিটি সেন্সরে ছাড়পত্র পেয়েছে। সাইমন সাদিকের বিপরীতে অভিনয় করা ছবিটি এখন মুক্তির অপেক্ষায়।
চলচ্চিত্র নায়িকা রোমানা নীড় অভিনীত মুক্তিপ্রাপ্ত প্রথম ছবি ‘ভালোবাসলে দোষ কি তাতে’। অবশ্য তার অভিনীত প্রথম চলচ্চিত্র মাহবুব আলম পরিচালিত ‘আড়ং’, ছবিটির কাজ শেষ হলেও অজানা কারণে মুক্তি পায় নি। এছাড়াও শফিকুল ইসলাম সেহেল পরিচালিত 'স্টুপিড' চলচ্চিত্রে অভিনয় করেছেন তিনি। বিগ বাজেটের ছবি 'দোস্ত-দুশমন', 'হ্যালো' নামে আরও দুটি সিনেমার শুটিং শুরু হবে শিগগির।